**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2011 M. SPALIO 27 D. SPRENDIMO nR. T2-331 „DĖL PREKYBOS IR PASLAUGŲ TEIKIMO KLAIPĖDOS MIESTO VIEŠOSIOSE VIETOSE VIETINĖS RINKLIAVOS NUOSTATŲ IR PREKYBOS IR PASLAUGŲ TEIKIMO KLAIPĖDOS MIESTO VIEŠOSIOSE VIETOSE TVARKOS APRAŠO PATVIRTINIMO“ PAKEITIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2010, Nr. 25-1177, Nr. 86-4525, Nr. 84-4406; 2011, Nr. 52-2504, Nr. 155-7354) 6 straipsnio 1 dalies 37 punktu, 18 straipsnio 1 dalimi, Lietuvos Respublikos rinkliavų įstatymo (Žin., 2000, Nr. 52-1484; 2002, Nr. 45-1710; 2005, Nr. 149-5416; 2007, Nr. 101-4107) 11 straipsnio 1 dalies 2 punktu ir 12 straipsniu, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės tarybos 2011 m. spalio 27 d. sprendimą Nr. T2‑331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“:

1.1. pakeisti nurodytu sprendimu patvirtintus Prekybos ir paslaugų teikimo Klaipėdos miesto viešosiose vietose vietinės rinkliavos nuostatus:

1.1.1. išdėstyti 3.1.1 papunktį taip:

„3.1.1. iš kioskų, paviljonų, specializuotų automobilių – 100,00 Lt/mėn.;“;

1.1.2. išdėstyti 10 punktą taip:

 „10. Rinkliava pervedama į Klaipėdos miesto savivaldybės administracijos surenkamąją sąskaitą. Pagal šiuos nuostatus surinktos lėšos (išskyrus 4 punktą) naudojamos leidimų išdavimo administravimo išlaidoms padengti.“;

1.2. pakeisti nurodytu sprendimu patvirtintą Prekybos ir paslaugų teikimo Klaipėdos miesto viešosiose vietose tvarkos aprašą:

1.2.1. išdėstyti 15 punktą taip:

„15. Prekiauti ar teikti paslaugas viešosiose vietose (išskyrus švenčių, masinių renginių metu) leidžiama nuo 6.00 iki 23.00 val.“;

1.2.2. išdėstyti 16 punktą taip:

„16. Draudžiama prekiauti:

16.1. prekėmis, kurių mažmeninė prekyba yra uždrausta įstatymais ir kitais teisės aktais;

16.2. pirotechnikos priemonėmis;

16.3. nefasuotomis sveriamomis bulvėmis ir kitomis žemėje iškasamomis daržovėmis;

16.4. iš prekių transportavimui skirtos taros.“;

1.2.3. išdėstyti 33 punktą taip:

„33. Prekybos ar paslaugų teikimo laikas pusei metų apribojamas iki 19.00 val., jeigu:

33.1. nustatytas vienkartinis Alkoholinių gėrimų ar tabako gaminių mažmeninės prekybos taisyklių pažeidimas, kai įmonių darbuotojai, savininkai ar vadovai buvo už tai bausti vadovaujantis Lietuvos Respublikos teisės aktais;

33.2. nustatytas vienkartinis pažeidimas, kai alkoholiniai gėrimai ar tabako gaminiai buvo parduoti nepilnamečiams ir įmonių darbuotojai, savininkai ar vadovai buvo už tai bausti vadovaujantis Lietuvos Respublikos teisės aktais;

33.3. du ir daugiau kartų per 3 mėnesius kontroliuojančios tarnybos skyrė nuobaudas už šio Tvarkosaprašo ir (ar) kitų taisyklių pažeidimus.“;

1.2.4. papildyti nauju 34 punktu ir jį išdėstyti taip:

„34. Leidimo prekiauti ar teikti paslaugas galiojimas sustabdomas 6 mėnesiams, jeigu:

34.1. prekybos ar paslaugų teikimo laiko apribojimo metu nustatomas bent vienas iš pažeidimų, išvardytų šio Tvarkos aprašo 33.1–33.2 papunkčiuose, kontroliuojančios tarnybos skyrė bent vieną nuobaudą už šio Tvarkosaprašo ir (ar) kitų taisyklių pažeidimą;

34.2. nustatoma, kad leidimas perduotas naudotis kitiems asmenims;

34.3. paaiškėja, kad leidimui gauti buvo pateikti suklastoti dokumentai;

34.4. gautas Valstybinės maisto ir veterinarijos tarnybos pranešimas apie netinkamą ar pablogėjusią gyvulio sveikatos būklę (taikoma konkrečiam gyvuliui, išduodant leidimą teikti pasivažinėjimo kinkomuoju transportu paslaugą).“;

1.2.5. buvusį 34 punktą laikyti 35 punktu ir jį išdėstyti taip:

„35. Leidimo galiojimas panaikinamas, jeigu:

35.1. Valstybinė maisto ir veterinarijos tarnyba panaikina Maisto tvarkymo subjekto patvirtinimo pažymėjimo galiojimą;

35.2. gaunama kontroliuojančių tarnybų informacija, kad parduodamos prekės ar teikiamos paslaugos nesaugios;

35.3. kontroliuojančios tarnybos nustato, kad leidimo galiojimo sustabdymo metu buvo vykdoma veikla.“;

1.2.6. panaikinti 36 punktą;

1.2.7. papildyti nauju 36 punktu ir išdėstyti jį taip:

„36. Jeigu leidimo galiojimas sustabdomas arba panaikinamas, prekybos ar paslaugų teikimo įranga ir laikini statiniai per 7 kalendorines dienas turi būti demontuoti ir pašalinti.“;

1.2.8. buvusį 35 punktą laikyti 37 punktu;

1.2.9. papildyti nauju 38 punktu ir jį išdėstyti taip:

„38. Leidimų galiojimo sustabdymo, galiojimo panaikinimo, prekybos ir paslaugų teikimo laiko apribojimo tvarkos aprašą tvirtina Savivaldybės administracijos direktorius.“;

1.2.10. buvusius 37, 38 ir 39 punktus laikyti atitinkamai 39, 40 ir 41 punktais.

2. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Rimantas Armonas, tel. 39 61 17

2012-10-03